

**ESHKS NOORHOBUSTE VÕISTLUSSARI 2021**

**Eesmärk:**

Anda võimalus noorhobustele eakohaseid parkuure sõites valmistuda Noorhobuste Tšempionaadiks.

**Sari toimub takistussõidus ning koosneb neljast etapist ja finaalist:**

|  |  |  |  |  |  |  |  |
| --- | --- | --- | --- | --- | --- | --- | --- |
|  | |  | | **4-aastased** | | **5-aastased** | |
| * I etapp | | 01.05.21 Luunja Volber | | 90 cm | | 100 cm | |
| * II etapp | | 29.05.21 Sammuli Kevad | | 90 cm | | 105 cm | |
| * III etapp | | 26.06.21 Ruila Derby | | 100 cm | | 110 cm | |
| * IV etapp | | 11.07.21 Niitvälja Takistussõit | | 100 cm | | 110 cm | |
| * FINAAL | | 24.07.21 Sammuli Suvi | | 100 cm | | 115 cm | |

Sarja parkuurid toimuvad eraldi võistlusklassidena spetsiaalselt noorhobustele disainitud rajal. Parkuuride artikkel 274.2, kahefaasiline (läbida mõlemad faasid, tulemus = mõlema osa karistuspunktid + II faasi aeg).

**Osavõtutingimused:**

* Vastavalt ERL’i poolt kehtestatud võistlustel osalemise tingimustele.
* 5-aastased märad, kes on poeginud 4-aastaselt, võivad võistelda aasta nooremas klassis.
* Iga hobune võib sarja arvestuses teha ühe stardi.

**Autasustamine etappidel ja finaalis:**

Vastavalt ERL Üldmäärustikule autasustatakse 25% osalejate üldarvust, kuid mitte vähem kui viite paremat, erandkorras kuni 10 osaleja korral 3 paremat. Autasustatavatele esemelised auhinnad ja rosetid.

**Autasustamine karikasarja kokkuvõttes:**

* **4-aastased hobused** – võitjale kaelalint ning kolmele paremale rosett ja rahaline auhind 300€/200€/100€.
* **5-aastased hobused** – võitjale kaelalint ning kolmele paremale rosett ja rahaline auhind 300€/200€/100€.

Mõlema vanuseklassi kolm paremat ESH tõuraamatusse kantud hobust koos Noorhobuste Tšempionaadi kolme parema 4- ja 5-aastase hobusega pääsevad võistlema **TIHS 2021 ESHKS 4-5 aastaste noorhobuste parkuuri, mis toimub stiilipunkidele**. Kui NHT ja sarja võitjad kattuvad, siis vabanevad kohad paremuselt järgmistele.

**Karikasarja punktiarvestus:**

* Hobuse põhine.
* Sarja kokkuvõttes läheb arvesse 3 paremat etappi ja finaal.
* Võrdse punktisumma korral otsustab paremus finaalis.
* Punkte antakse vastavalt saavutatud kohale järgmiselt: **20, 17, 15, 13, 12, 11, 10, 9, 8, 7, 6, 5, 4, 3, 2, 2 jne.**

**Finaalis korrutatakse punktid koefitsiendiga 1,5.**

* Võistlusel kohti jagama jäänud hobused saavad võrdse arvu punkte (vastavad kohapunktid liidetakse ning jagatakse hobuste arvuga).
* Finaal on avatud kõigile 4- ja 5-aastastele hobustele, kuid sarja punktiarvestuses osalevad ainult need hobused, kes on etappidelt kogunud vähemalt kaks punkti.

Punktiarvestuse eest vastutab: Liisi Laanet, tel. 5247480, e-post: [liisi.laanet@gmail.com](mailto:liisi.laanet@gmail.com)

**Muu informatsioon:**

Kohtunikud, rajameister, sekretär, korrapidaja, ajakava, stardimaksud ja kõik muud tingimused, mis pole reguleeritud käesoleva üldjuhendiga, kinnitatakse korraldajate poolt iga etapi kohta eraldi juhendiga. Muud küsimused lahendab kohtunike kogu kohapeal.

Karikasarja kohta jooksev info - estsporthorse.ee